ඊට පෙර ඉන්දියාවේ වත්මන් බෞද්ධ පරිසරය ගැන පළමුව අවබෝධයක් ලබා ගැනීම වැදගත් යැයි සිතේ. ඒ අනුව ඉන්දියාව පුරා සොයා බැලූ විට බෞද්ධ සිද්ධස්ථානවල අඩුවක් ඇති බව පෙනී යයි. අතීත භාරතයේ බුදු දහම මැනවින් පැතිර තිබූ ගයාව, කාලිංගය, මගධය වැනි ස්ථානයන් හි සංචාරය කිරීමේදී, දැකිය හැකි වන්නේ බෞද්ධ සිද්ධස්ථාන ඉතා සුළු ප්‍රමාණයකි. බුදුන් වහන්සේ උපන්, බුද්ධත්වයට පත්වූ මෙන්ම පිරිනිවන් පෑ භාරතයේ මෙබඳු තත්ත්වයක් ඇති වීම කනගාටුදායක තත්ත්වයකි. භාරතය දික් විජය කළ අශෝක අධිරාජයා බුදු දහම වැළඳ ගැනීමෙන් අනතුරුව භාරතයෙන් නොනැවතී ඉන් පිටත ද බුදු දහම ව්‍යාප්ත කිරීමට කටයුතු කළේය. එබඳු පසුබිමක එතුමා බුදු දහම වැළඳ ගැනීමට මුල් වූ කාලිංගදේශය බෞද්ධාගමේ තෝතැන්නක් බදු විය. පසු කාලීනව බුදු දහම සඳහා වූ රාජ්‍ය අනුග්‍රහය හා ඒ සඳහා සිදු කළ දීමනා ක්‍රමයෙන් අඩු වූ නිසා, හින්දු දහම වඩාත් බලවත් ලෙස පැතිර ගියේ ය. අනතුරුව දිගින් දිගටම සිදු වූ හින්දු මෙන්ම ඉස්ලාම් බලපෑම් නිසා භාරතයේ බුදු දහම ඉතා ශීඝ්‍ර ලෙස පසුබෑමකට ලක් විය. එවකට කාලිංගයෙහි පිහිටා තිබුණු බෞද්ධාගමික ප්‍රබෝධය, සංචාරක අවධානය ලබාගැනීම සඳහා රත්නගිරි, උදයගිරි හා ලලිත ගිරි යන වඡ්‍ර ත්‍රිකෝණය නමින් හඳුන්වනු ලබන ස්ථානයන්හි ඇති බෞද්ධ අවශේෂයන්ගෙන් පැහැදිලි වෙයි.
වඡ්‍ර ත්‍රිකෝණය නමින් හඳුන්වනු ලබන ස්ථාන මොනවාද?
රත්නගිරි, උදයගිරි හා ලලිත ගිරි